
Biroul Dezvoltare Urbana si Metropolitană
Nr. UR2009-016953/12.08.2010
REFERAT
privind aprobarea Planului Urbanistic Zonal 
„Comert, servicii, depozitare, activitati economice industriale nepoluante, zona Calea Torontalului, DN6, Timişoara, 
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-010218/20.08.2009 cu completarile ultarioare, ultimul fiind UR2009-016953/10.11.2009, privind aprobarea Planului Urbanistic Zonal „Comert, servicii, depozitare, activitati economice industriale nepoluante, zona Calea Torontalului, DN6”, Timişoara, beneficiari  SC EUROBANAT PETROCHEM – P S.R.L., S.C. RED TOP S.R.L., S.C. MOTUL S.R.L., ALEXANDRESCU CONSTANTIN si ALEXANDRESCU DORINA TEREZIA. 
Ţinând cont de Avizul de Oportunitate nr. 11/20.01.2009, aprobat cu HCL 18/2009 şi de Raportul de Avizare Favorabil nr. 04/PV-12.11.2009 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 1802/06.05.2010, precum şi modificările survenite la Legea nr. 350/2001 în aceasta perioadă.
Documentaţia PUZ „Comert, servicii, depozitare, activitati economice industriale nepoluante, zona Calea Torontalului, DN6, Timişoara, beneficiari S.C. Eurobanat Petrochem – P S.R.L., S.C. Red Top S.R.L., S.C. Motul S.R.L., Alexandrescu Constantin si Alexandrescu Dorina Terezia,  a fost afişată pe site-ul oficial al Primăriei Municipiului Timişoara în luna noiembrie  2009.

Având in vedere dezbaterea publică organizată în data de 14.01.2010, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Având în vedere ca nu au fost sesizări formulate în dezbaterea publică de către vecinii direct afectaţi, 
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Comert, servicii, depozitare, activitati economice industriale nepoluante, zona Calea Torontalului, DN6 Timişoara.
Documentaţia Plan Urbanistic Zonal „Comert, servicii, depozitare, activitati economice industriale nepoluante, zona Calea Torontalului, DN6”, Timişoara este elaborată de  S.C. ARH-ROM S.R.L., proiect nr. 131/2008, la cererea beneficiarilor S.C. Eurobanat Petrochem – P S.R.L., S.C. Red Top S.R.L., S.C. Motul S.R.L., Alexandrescu Constantin si Alexandrescu Dorina Terezia;
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Comisiei de Monumente;
Pentru aceasta documentatie au fost obtinute Avizul Consiliului Judetean Timis nr. 193/10.11.2009, precum si Avizul de principiu al Autoritatii Aeronautice Civile Romane nr. 19286/1143/43 din 29 iulie 2010;
Prin prezentul Plan Urbanistic Zonal „Comert, servicii, depozitare, activitati economice industriale nepoluante, zona Calea Torontalului, DN6”, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.
Zona studiată este amplasată în teritoriul administrativ al municipiului Timişoara, în zona nord-vestica, pe partea stanga a DN 6, Timisoara – Sannicolaul Mare, in zona km 562+200. 
In  P.U.G. Timişoara, zona studiata nu este cuprinsa. Prin Avizul de Oportunitate nr. 11/20.01.2009, se propun urmatoarele funcţiuni:  servicii de interes general, activitati economice industriale nepoluante si depozitare nepoluanta. 

Terenul ce urmează a fi reglementat, în suprafaţa totală de 25812  mp, este compus din: 
· CF nr. 400354 (provenită din conversia pe hârtie a C.F. nr. 139387), nr. cadastral Cc711/1/1/2/1 reprezentând curti si constructii în suprafaţă de 7906 mp, proprietatea S.C. EUROBANAT PETROCHEM – P S.R.L.
· CF nr. 404442 (provenită din conversia pe hârtie a C.F. nr. 101891), nr. cadastral Cc711/1/1/2/2 reprezentând curti si constructii în suprafaţă de 7906 mp; proprietatea S.C. RED TOP S.R.L.
· CF nr. 404500 (provenită din conversia pe hârtie a C.F. nr. 143480), nr. cadastral Cc711/1/1/1/2/2 reprezentând curti si constructii în suprafaţă de 5000 mp; proprietatea  S.C. MOTUL S.R.L.
· CF nr. 404477 (provenită din conversia pe hârtie a C.F. nr. 142676), nr. cadastral Cc711/1/1/1/2/1 reprezentând curti si constructii în suprafaţă de 5000 mp, proprietatea lui ALEXANDRESCU CONSTANTIN si ALEXANDRESCU DORINA-TEREZEIA.

Prin documentaţie se propune construirea unui ansamblu de clădiri având funcţiunea dominanta cea de comert si servicii. Funcţiunea propusa pentru terenul studiat este: comert, servicii, depozitare, activitati economice industriale nepoluante. In afara functiunii dominante, zona va cuprinde dotari si functiuni complementare. 


Accesul principal la parcele se va realiza din Calea Torontalului, aşa cum reiese şi din Avizul Comisiei de Circulaţie nr. TH2008-007021/15.01.2009. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.
Indicii de construibilitate propuşi pentru investiţie, (conform avizului CJT):
Pentru zona de comert si servicii:
POT max  = 50 %

CUT max  = 1,5

Regim maxim de înălţime : P+3E 
H cornisa = 12,00 m

Pentru zona de depozitare si industrie nepoluanta:
POT max = 55%

CUT max = 1,00
Regim maxim de inaltime: P+1E (M)
Hcornisa = 9,00 m
Pentru zona afectata de servitutile aeronautice:

Hmax = 6,00 m

In  zona afectata de servitutile aeronautice, la faza A.C. se va obtine pentru fiecare imobil 
Avizul 
Autoritatii Aeronautice Civile Romane.
Spatii verzi min. 25% conform Avizului prealabil de Oportunitate nr. 11/20.01.2009.
La eliberarea Autorizaţiei de Construire se vor respecta toate condiţiile impuse prin avizele eliberate de către deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile necesare conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal „Comert, servicii, depozitare, activitati economice industriale nepoluante, zona Calea Torontalului, DN6”, Timişoara se va integra în Planul Urbanistic General al Municipiului Timişoara şi va avea o valabilitate de 5 ani.

